מולקולת סודה לשתייה
**בסיסים** הם תרכובות שרמת החומציות (pH) שלהן בתמיסה מימית גבוהה מ-7.

הגדרה
-----

לבסיס שלוש הגדרות מקובלות:

* הגדרת ברנסטד-לאורי: בסיס הוא חומר אשר קולט פרוטון במהלך תגובה כימית.
* הגדרת ארהניוס: בסיס הוא חומר המעלה את ריכוז יוני ההידרוקסיד ({\displaystyle OH^{-}}) בהמסתו במים.
* הגדרת לואיס: תרכובות התורמת זוג אלקטרונים ויוצרת קשר קואורדינטיבי.

כאשר בסיס מגיב עם חומצה, נוצרים מלח ומים. למשל, בתגובה בין נתרן הידרוקסידי (NaOH) לבין חומצת מלח (HCl) בכמויות שוות, הבסיס והחומצה סותרים זה את זה לחלוטין ומתקבלת תמיסה נייטרלית של מלח בישול (NaCl) תוך שחרור אנרגיה מרובה לסביבה.

{\displaystyle \ NaOH\_{(aq)}+HCl\_{(aq)}\to NaCl\_{(aq)}+H\_{2}O\_{(\ell )}}
תגובה בין חומצה ובסיס מכונה **תגובת סתירה**. בכל תגובות הסתירה, היונים המגיבים הם הידרוניום ({\displaystyle H\_{3}O^{+}}) והידרוקסיד ({\displaystyle OH^{-}}). לכן ניסוח הנטו של כל תגובות הסתירה הוא זהה:

{\displaystyle H\_{3}O\_{(aq)}^{+}+OH\_{(aq)}^{-}\to 2H\_{2}O\_{(\ell )}}
רוב הבסיסים הם חומרים יוניים המסוגלים להתחבר ליון ההידרוניום, אך קיימים גם כמה בסיסים שהם חומרים מולקולריים. למשל אמוניה ({\displaystyle NH\_{3}}) ונגזרותיה (למשל {\displaystyle NH\_{2}CH\_{3}}), שפירוקם במים כזה:

{\displaystyle NH\_{3(g)}+H\_{2}O\_{(\ell )}\to NH\_{4(aq)}^{+}+OH\_{(aq)}^{-}}

בסיסים נפוצים
-------------

* **אמוניה** (NH3)
* **פירידין** (C5H5N)
* **הידרוקסידים מתכתיים** כמו **נתרן הידרוקסידי** (NaOH) ו**אשלגן הידרוקסידי** (KOH)
* קרבונטים כמו אשלגן קרבונט (K2CO3) או נתרן ביקרבונט (NaHCO3).

בסיסים ו-pH
-----------

ה-pH של מים (לא מזוקקים) מצביע על רמת החומציות שלהם. במים טהורים, מולקולה אחת מתוך עשרה מיליון עוברת דיסוציאציה, כלומר, מתפרקת ליון מימן (H+) (המתחבר למולקולת מים נוספת באמצעות קשר סמיפולרי, ויוצרת יון הידרוניום, (H3O+)) וליון הידרוקסידי OH-. תהליך דו-כיווני זה מתואר בקשר:

{\displaystyle \ 2H\_{2}O\_{(\ell )}\rightleftharpoons \ H\_{3}O\_{(aq)}^{+}+OH\_{(aq)}^{-}}

ריכוז (במול/ליטר, מולאר) היונים מסומן כך {\displaystyle \left[H\_{3}O\_{(aq)}^{+}\right]} וכך {\displaystyle \left[OH\_{(aq)}^{-}\right]}. במים מזוקקים בטמפרטורה של 25 מעלות צלזיוס ריכוז כל אחד מהיונים שווה ל-{\displaystyle 10^{-7}} מולאר ולכן ה-pH של מים שווה ל-7:

{\displaystyle pH=-\log \left[H\_{3}O\_{(aq)}^{+}\right]=-\log 10^{-7}=7}
ונחשב נייטרלי (מאחר שזהו מצב בו ריכוז יוני ההידרוקסיד שווה פחות או יותר לריכוז יוני ההידרוניום).

נטרול (סתירה) חומצות
--------------------

כשנתרן הידרוקסידי (NaOH) מומס במים הוא מתפרק ליונים לפי התגובה הבאה:

{\displaystyle \ NaOH\_{(s)}\rightarrow Na\_{(aq)}^{+}+OH\_{(aq)}^{-}}

בדומה לכך, חומצה הידרוכלורית (HCl) מתפרקת כך:

{\displaystyle \ HCl\_{(g)}+H\_{2}O\_{(\ell )}\rightarrow H\_{3}O\_{(aq)}^{+}+Cl\_{(aq)}^{-}}

כשמערבבים את שתי התמיסות, מתחברים יון המימן ויון ההידרוקסיד ונוצרת מולקולת מים:

{\displaystyle \ H\_{3}O\_{(aq)}^{+}+OH\_{(aq)}^{-}\rightarrow 2H\_{2}O\_{(\ell )}}

אם כמויות שוות של NaOH ו-HCl (שנמדדות במולים, לא בגרמים) מעורבבות, הבסיס והחומצה מנטרלים זה את זה בתהליך הנקרא סתירה, ונוצרים תמיסת NaCl (מלח שולחן) ומים טהורים (מזוקקים). אם החומצה דו פרוטית או שהבסיס יוצר יותר מיון הידרוקסיד אחד למולקולה (לדוגמה: Al(OH)\_3), היחסים בין כמויות המולים שלהם צריכים לשקף זאת (דבר הנעשה על ידי שימוש בערך הנקרא "נורמליות" - N).

ראו גם
------

* סודה לשתייה
* סודה קאוסטית

קישורים חיצוניים
----------------

ויקישיתוף מדיה וקבצים בנושא **בסיס** בוויקישיתוף

| חומצות ובסיסים |
| --- |
| לפי חוזק | חומצה (חלשה, חזקה, סופר חומצה) • בסיס (חלש, חזק, סופרבסיס) |
| לפי סוג | חומצה (מינרלית, אורגנית) • בסיס (מינרלי, אורגני) |
| לפי קאורדינטיביות | בסיס לואיס •  חומצת לואיס |
| אחר | חומצה מצומדת • בסיס מצומד • ערך הגבה • אמפוטריות |
| צורונים במערכת המימית | הידרוניום • הידרוקסיד |
| תגובות | פרוטונציה • דה-פרוטונציה • סתירה |
| אנליזה כימית | אינדיקטור pH • מד pH • טיטרציה • בופר • משוואת הנדרסון-האסלבאך |
| חומצות תעשייתיות חשובות | חומצה גופרתית • חומצה זרחתית • חומצה חנקתית • חומצה הידרוכלורית |
| בסיסים תעשייתיים חשובים | נתרן הידרוקסידי • סידן הידרוקסידי • אמוניה • נתרן תת-כלורי |
|  |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283285105171
* BnF: cb11982608d (data)
* GND: 4144090-0
* LCCN: sh85012058

 |